section_heading: Podatci o porodici
paragraph_text: Zbog velikih turbulencija na prostoru Austro-Ugarske (Zrinsko-frankopanska urota, Stogodišnji hrvatsko-turski rat...itd.) u to vrijeme veliki broj podataka o hrvatskoj grani porodice Mlinarić je uništen. Porodica se pojavljuje u povijesti kroz mnoge vojne, crkvene, pravne i dr. položaje. Jedan od braće Matija Mlinarić (koji je dobio potvrdu plemstva 20. ožujka 1655. godine od Kralja Ferdinand III) i Matijaš Mlinarič (Štajerska verzija prezimena) spominju se u nedavno pronađenim Spomenicima Tržičkih Frankopana. Mađarska verzija prezimena je Mlinarics (potvrda kao Bačko-Šomođsko plemstvo 24. veljače 1650. godine u Beču), bohemsko-moravska Mlinarick ili Mlinarik (M.Miklos/Nikola dobio povelju iz 1621.), a sve ove verzije prezimena se pojavljuju i kao Mlinarich, koja je univerzalna za kompletno područje Austro-Ugarske. Također ih je moguće pronaći pod germanskom verzijom prezimena Muller/Miller/Muhlen, pretežno su to bili djelovi porodice koji su preselili u ostale dijelove monarhije (na njemačkim govornim područjima) i Molin/Mollinary/Molinari (na talijanskom govornom području).